Top News: કુલભૂષણ જાધવને ભારતીય રાજદૂત ઇસ્લામાબાદમાં મળ્યા\nબીબીસીનાં સંવાદદાતા સુમાઇલા જાફરીના જણાવ્યા અનુસાર ઇસ્લામાબાદ ખાતેના ભારતીય ડૅપ્યુટી હાઈ-કમિશનર ગૌરવ અહલુવાલીયાએ જાધવ સાથે ઇસ્લામાબાદમાં મુલાકાત કરી છે. 

જાસૂસીના આરોપસર જાધવ પાકિસ્તાનની કેદમાં છે અને પાકિસ્તાનની સૈન્યકોર્ટે વર્ષ 2017માં તેમને મૃત્યુદંડ ફટકાર્યો હતો. 

આંતરરાષ્ટ્રીય કોર્ટ દ્વારા પાકિસ્તાનને જાધવના કેસની સમિક્ષા કરવાનું કહેવાયા બાદ પ્રથમ વખત કોઈ ભારતીય રાજનાયકને જાધવને મળવા દેવાયા છે.  

આંતરરાષ્ટ્રીય કોર્ટ દ્વારા જ વિયેના-કરાર અંતર્ગત જાધવને કૉન્સ્લયુલર એક્સેસ આપવા જણાવાયું હતું. 

પાકિસ્તાનનો આરોપ છે કે જાધવ તેમની ધરતી પર ભાંગફોડિયા પ્રવૃતિમાં સામેલ હતા. જાધવ પર નકલી પાસપોર્ટ સાથે પાકિસ્તાનનો પ્રવાસ કરવાનો આરોપ લગાવાયો હતો.

જોકે, ભારત દ્વારા આ આરોપને ફગાવી દેતાં કહેવાયું હતું કે જાધવ ભારતીય નૅવીના પૂર્વ અધિકારી છે અને ઈરાનમાં પોતાના ધંધાર્થે ગયા હતા, જ્યાંથી પાકિસ્તાની દળોએ તેમની અટકાયત કરી હતી. 

આ પહેલાં પાકિસ્તાની વિદેશ મંત્રાલયના પ્રવક્તા મોહમ્મદ ફૈસલે કહ્યું કે જાધવને 'રાજકીય સંબંધો પર વિયેના કન્વેન્શન અને આંતરરાષ્ટ્રીય ન્યાય અદાલતના નિયમો તેમજ પાકિસ્તાનના કાયદા અનુસાર' રાજકીય સગવડ ઉપલબ્ધ કરાવવામાં આવી છે.

ઉત્તર ગુજરાત અને સૌરાષ્ટ્રમાં ભારે વરસાદની આગાહી

અત્યાર સુધીમાં ગુજરાતમાં કુલ 96 ટકા વરસાદ નોંધાયો છે.

'ડીએનએ'ના અહેવાલ પ્રમાણે હવે ગુરુવાર સુધીમાં ઉત્તર ગુજરાત તેમજ સૌરાષ્ટ્રના કેટલાક વિસ્તારોમાં ભારે વરસાદની હવામાન ખાતાની આગાહી છે.

હવામાન વિભાગની આગાહી પ્રમાણે રવિવારે મધ્ય ગુજરાતમાં ભારે વરસાદ વરસ્યો છે, એ બાદ વરસાદ ઉત્તર ગુજરાત અને સૌરાષ્ટ્ર તરફ ગતિ કરશે.

રવિવારે પોરબંદર અને જૂનાગઢ જિલ્લાના કુતિયાણા, રાણાવાવ, માણાવદર, ઉના, ઉમરાડા, અબડાસા અને પારડીમાં 56 મીમીથી 134 મીમી સુધીનો વરસાદ નોંધાયો છે.

રવિવાર સવાર સુધીમાં રાજ્યમાં લગભગ 783.47 મીમી વરસાદ નોંધાયો છે, જે છેલ્લાં 30 વર્ષની 816 મીમી વરસાદની સરેરાશનો 96 ટકા છે.

માલદીવમાં કાશ્મીરનો મુદ્દો ઊઠ્યો, ભારત પાકિસ્તાન આમને-સામને

માલદીવની રાજધાની માલેમાં આયોજિત ચોથી સાઉથ એશિયન સ્પીકર્સ સમિટમાં ભારત અને પાકિસ્તાનના પ્રતિનિધિઓ વચ્ચે ઉગ્ર દલીલો થઈ.

ભારત તરફથી રાજ્યસભાના ઉપાધ્યક્ષ હરિવંશ નારાયણ સિંહ, લોકસભાના અઘ્યક્ષ ઓમ બિરલા અને પાકિસ્તાન તરફથી સેનેટર કુર્તુલઇન મર્રી તેમજ પાકિસ્તાનની નેશનલ એસેમ્બલીના ડેપ્યુટી સ્પીકર કાસિમ સૂરી આ...\n\ntl;dr:
વર્ષ 2016માં અટકાયત કરાયા બાદ પ્રથમ વખત કુલભૂષણ જાધવ સાથે ભારતના ઉચ્ચ રાજદૂતને મળવા દેવાયા છે.